Bahasa-bahasa Kepulauan Sawar-Sumatera Barat Laut

Bahasa-bahasa Kepulauan Sawar-Sumatera Barat Laut ialah kumpulan di bawah keluarga bahasa Polinesia-Melayu yang dituturkan oleh orang Batak dan serumpunnya di pedalaman Sumatera Utara dan oleh orang Nias, orang Mentawai, dan lain-lain di kepulauan sawar Indonesia (Pulau Simeulue, Pulau Nias, dan Kabupaten Kepulauan Mentawai) berdekatan dengan pantai barat Sumatera.

Pengelasan 
Bahasa subkumpulan Kepulauan Sawar-Sumatera Barat Laut ialah:

 Bahasa Gayo
 Bahasa-bahasa Batak
 Bahasa Simeulue
 Bahasa Nias-Sikule
 Bahasa Mentawai
 Bahasa Enggano (?)

Subkumpulan ini pertama kali diusulkan oleh Lafeber (1922), yang memanggilnya "bahasa-bahasa Batak-Nias". Nothofer (1986) membentangkan bukti kosa kata dan fonologi untuk menyokong subkumpulan ini, memanggilnya "bahasa-bahasa Batak-Kepulauan Sawar".

Kedudukan bahasa Enggano yang sangat berbeza adalah berkontroversi. Kedua-dua Lafeber (1922) dan Nothofer (1986) memasukkan bahasa Enggano sebagai bahasa turunan yang berkemungkinan. Susunan ini ditolak oleh Edwards (2015) yang menganggap Enggano sebagai cabang utama dalam keluarga bahasa Polinesia-Melayu. Kajian terkini oleh Smith (2017) bagaimanapun menyokong kemasukan bahasa Enggano dalam tentatif subkumpulannya "bahasa-bahasa Sumatera", yang merupakan gubahan lanjutan bahasa-bahasa Kepulauan Sawar-Sumatera Barat Laut yang seterusnya merangkumi bahasa Nasal yang dituturkan di Bengkulu di barat daya Sumatera.

Kosa kata 
Edwards (2015: 78) menyediakan jadual berikut yang membandingkan kosa kata bahagian badan dalam pelbagai bahasa kepulauan sawar di Sumatera. Edwards (2015: 89) menganggap bahasa Enggano yang menyimpang itu bukan sebahagian daripada bahasa-bahasa Kepulauan Sawar-Batak.

Rujukan 

Sumatera Utara
Bahasa-bahasa Sumatera
Bahasa-bahasa Kepulauan Sawar-Sumatera Barat Laut